જર્મનીની જોઆના ગેસલર જણાવે છે, “મને ડાન્સનો બહુ જ શોખ છે. મને જ્યારે નવરાત્રિ અંગે જાણવા મળ્યું, મને તરત જ તેમાં ભાગ લેવાનું મન થયું. હું ક્લાસ પછી થોડા કલાકો પ્રેક્ટિસ કરું છું. પહેલા તો મને ગરબા ખૂબ જ અઘરા લાગ્યા પણ પછી મેં મ્યુઝિક સાથે પ્રેક્ટિસ કરી એટલે સ્ટેપ્સ બેસી ગયા.” ગેસલર સેપ્ટ યુનિવર્સિટીમાં ફોર્ટ યરની ડિઝાઈન સ્ટુડન્ટ છે. રસપ્રદ વાત એ છે કે સેપ્ટના વિદ્યાર્થીઓ વર્ષોથી એક જ સ્ટાઈલ અને ફેશનમાં ગરબા રમે છે. છ સ્ટેપના ગરબા પહેલા રાઉન્ડથી માંડીને છેલ્લા રાઉન્ડ સુધી ચાલુ રહે છે. અહીં આવનારા વિદ્યાર્થીઓ પણ આ સ્ટેપ્સ શીખી જ લે છે. ઘણા વિદ્યાર્થીઓ ઓનલાઈન વિડીયો જોઈને પણ ગરબા શીખતા હતા.